b'\n_START_ARTICLE_\nSanna Ravi\n_START_PARAGRAPH_\nSanna Ravi (s. 5. kes\xc3\xa4kuuta 1964 H\xc3\xa4meenlinna) on suomalainen kirjailija. _NEWLINE_Ravi on koulutukseltaan filosofian maisteri (suomen kieli), ja h\xc3\xa4n on ty\xc3\xb6skennellyt toimittajana, teatterikriitikkona ja suomen kielen opettajana muun muassa Tesoman yl\xc3\xa4asteella Tampereella. H\xc3\xa4n asuu Tampereella, miss\xc3\xa4 h\xc3\xa4n toimii yliopistolla tieteellisen kirjoittamisen tuntiopettajana. _NEWLINE_H\xc3\xa4nelle my\xc3\xb6nnettiin vuoden 2007 Runeberg-palkinto teoksesta Ansari. Teos kuvaa sota-aikaa kotirintamamies Antero Kivekk\xc3\xa4\xc3\xa4n kautta. Ansarin arvosteluissa on runsaasti kiitelty Ravin kyky\xc3\xa4 kertoa yhteiskunnasta yksil\xc3\xb6n kautta, kerrontateknisesti ehj\xc3\xa4\xc3\xa4 kokonaisuutta sek\xc3\xa4 taitavaa henkil\xc3\xb6kuvausta.'